system
Răspunde în limba română, în stilul Wikipedia, cat mai corect gramatical.
user
Povestește-mi pe scurt despre Munții Balcani.
assistant
Lanțul muntos al Balcanilor cunoscut și ca Munții Stara Planina (bulgară: Стара планина, Stara Planina; sârbă: Stara Planina, „Muntele Vechi”) este o extensie a lanțului muntos al Carpaților, separat de aceștia de fluviul Dunărea.

Lanțul muntos se întinde pe 560 km din estul Serbiei către est prin Bulgaria centrală către Capul Emine la Marea Neagră.

Cel mai înalt vârf din Peninsula Balcanică este Musala din Munții Rila în apropiere de Sofia cu 2 925 m, urmat îndeaproape de Muntele Olimp din Grecia și de Vihren (Munții Pirin).

Cele mai înalte vârfuri din Stara Planina în sine sunt localizate în Bulgaria centrală. Cel mai înalt este Vârful Botev (2 376 m), aflat în Parcul Național Central al Balcanilor (constituit în 1991). 

În apropiere este Kalofer, locul de naștere al lui Hristo Botev, un poet bulgar și erou național care a murit la Vrața în vestul Starei Planina în 1876 în luptele împotriva Imperiului Otoman. În apropiere de piscul Botev se află pasul Șipca, locul unde s-au dat patru bătălii în războiul ruso-turc (1877-78) care a consfințit încheierea dominației turcești asupra Balcanilor. În apropiere de pas, în satul Șipca, se află o biserică ortodoxă rusă, construită pentru comemorarea curajului bulgarilor în timpul apărării pasului.

Stara Planina este remarcabilă pentru flora și fauna sa. Floarea de colț crește aici, în regiunea Koziata stena.

În trecut, munții erau numiți Haemus Mons. Istoricii consideră Haemus (greacă  'Aimos) un cuvânt derivat dintr-un cuvânt trac neatestat *saimon, însemnând 'lanț muntos'.

Piscuri 
 Vârful Botev 2,376 m (numit după Hristo Botev)
 Vejen
 Kom
 Buzlugea
 Levski (numit după Vasil Levski)

Vezi și 
 Orogeneza alpină
 Munții Rodopi, Alpii Dinarici, muntele Šar, Munții Pindului — alte lanțuri muntoase importante în regiunea Balcanilor
 Balcanii

Munți din Bulgaria
Munți din Serbia